CELEX: 22006D0139
Language: lt
Date: 1161907200000
Title: 2006 m. spalio 27 d. EEE jungtinio komiteto sprendimas Nr. 139/2006, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

21.12.2006   
            
            
               LT
            
            
               Europos Sąjungos oficialusis leidinys
            
            
               L 366/85
            
         
      EEE JUNGTINIO KOMITETO SPRENDIMAS
   
   Nr. 139/2006,
   2006 m. spalio 27 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. birželio 8 d. EEE jungtinio komiteto sprendimu Nr. 90/2004 (1) .
            
         
               (2)
            
            
               1996 m. spalio 28 d. EEE jungtinio komiteto sprendimu Nr. 56/96 (2) buvo išplėstas Susitariančiųjų Šalių bendradarbiavimas, į Susitarimo 31 protokolą įtraukiant Europos užimtumo tarnybų tinklą (Eures).
            
         
               (3)
            
            
               Lichtenšteinas iš pat pradžių turėjo teisę dalyvauti Eures veikloje, atsižvelgiant į bendros pereinamojo laikotarpio priemonių laisvo asmenų judėjimo srityje peržiūros rezultatus, kaip numatyta Susitarimo 15 protokole.
            
         
               (4)
            
            
               Remiantis šia bendra peržiūra, 1999 m. gruodžio 17 d. EEE jungtinio komiteto sprendimu Nr. 191/1999 (3) įvestos naujos Susitarimo V ir VIII priedų sektorinės adaptacijos Lichtenšteino atžvilgiu, kurios taikomos tik apsigyvenimui Lichtenšteine.
            
         
               (5)
            
            
               Išlyga dėl Lichtenšteino dalyvavimo Eures veikloje turėtų būti nebetaikoma.
            
         
               (6)
            
            
               Todėl Susitarimo 31 protokolas turėtų būti iš dalies pakeistas taip, kad Lichtenšteinas galėtų dalyvauti Eures veikloje nuo 2007 m. sausio 1 d.,
            
         NUSPRENDĖ:
   1 straipsnis
   Susitarimo 31 protokolo 15 straipsnio 4 dalis pakeičiama taip:
   
      
                  „4.
               
               
                  1–3 dalys Lichtenšteinui taikomos nuo 2007 m. sausio 1 d.“
               
            
   2 straipsnis
   Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (4).
   Jis taikomas nuo 2007 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2006 m. spalio 27 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
         
      
   
   
      (1)  OL L 349, 2004 11 25, p. 52.
   
      (2)  OL L 58, 1997 2 27, p. 50.
   
      (3)  OL L 74, 2001 3 15, p. 29.
   
      (4)  Konstituciniai reikalavimai nenurodyti.